rejauldu/bengali-wikipedia huggingface dataset:
শঙ্খনীল কারাগার ১৯৯২ সালে মুক্তিপ্রাপ্ত বাংলাদেশী বাংলা ভাষার পারিবারিক নাট্যধর্মী চলচ্চিত্র। বাংলাদেশী সাহিত্যিক হুমায়ূন আহমেদের উপন্যাস শঙ্খনীল কারাগার অবলম্বনে চলচ্চিত্রটি পরিচালনা করেছেন মুস্তাফিজুর রহমান। মধ্যবিত্ত সমাজের গল্প নিয়ে নির্মিত এই চলচ্চিত্রে অভিনয় করেছেন ডলি জহুর, আসাদুজ্জামান নূর, সুবর্ণা মুস্তাফা, চম্পা। চলচ্চিত্রটি শ্রেষ্ঠ চলচ্চিত্রসহ চারটি বিভাগে জাতীয় চলচ্চিত্র পুরস্কার অর্জন করে।   কাহিনী সংক্ষেপ  রাবেয়া মধ্যবিত্ত দম্পতি মতিন উদ্দিন ও শিরিনের মেয়ে। গায়ের রং কালো হওয়ায় তার জন্য ভালো পাত্র পাওয়া যায় না। অপরদিকে মধ্যবিত্ত পরিবারে চলছে অভাব অনটন। ছোট ভাই খোকা চাকরির অন্বেষণে ঘুরছে। ছোটবোন রুনুর জন্য ভাল বিয়ের প্রস্তাব আসে। এভাবে নানা ধরনের টানাপোড়েন আর সংগ্রামের মধ্য দিয়ে এগিয়ে যেতে হয় পরিবারটিকে।   শ্রেষ্ঠাংশে   ডলি জহুর - রাবেয়া  আসাদুজ্জামান নূর - খোকা  সুবর্ণা মুস্তাফা - রুনু  চম্পা  মমতাজউদ্দিন আহমেদ - মতিন উদ্দিন  নাজমা আনোয়ার - শিরিন  মিনু রহমান - ছোট খালা  সৈয়দ হাসান ইমাম - ছোট খালু  আবুল হায়াত  মাসুদ আলি খান - মতিনের বস  কাজী মেহফুজুল হক - ডাক্তার  রওশন জামিল   আজিজুল হাকিম - মজনু  অপি করিম - ছোট রুনু বিশেষ দৃশ্যে জাফর ইকবাল   সঙ্গীত  শঙ্খনীল কারাগার চলচ্চিত্রের সঙ্গীত পরিচালনা করেছেন খন্দকার নুরুল আলম। গীত রচনা করেছেন মোহাম্মদ রফিকুজ্জামান। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা, ও শাম্মী আখতার।   পুরস্কার  জাতীয় চলচ্চিত্র পুরস্কার  শ্রেষ্ঠ চলচ্চিত্র   শ্রেষ্ঠ অভিনেত্রী - ডলি জহুর  শ্রেষ্ঠ কাহিনীকার - হুমায়ূন আহমেদ  শ্রেষ্ঠ শব্দগ্রাহক - এম এ মাজিদ   তথ্যসূত্র    বহিঃসংযোগ       বিষয়শ্রেণী:১৯৯২-এর চলচ্চিত্র বিষয়শ্রেণী:১৯৯০-এর দশকের নাট্য চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলাদেশী উপন্যাস অবলম্বনে চলচ্চিত্র বিষয়শ্রেণী:বাংলাদেশে ধারণকৃত চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:হুমায়ূন আহমেদের সৃষ্টিকর্ম অবলম্বনে চলচ্চিত্র বিষয়শ্রেণী:১৯৯০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশী যুদ্ধভিত্তিক নাট্য চলচ্চিত্র
কলমাকান্দা ইউনিয়ন বাংলাদেশের ময়মনসিংহ বিভাগের নেত্রকোণা জেলার কলমাকান্দা উপজেলার অন্তর্গত একটি।   প্রশাসনিক এলাকা  চিনাহালা,চানপুর,রাজাপুর,মন্তলা,চত্রংপুর,চান্দুয়াইল,গনকপুন্জি ধোপাপাড়া, শিংপুর, বাসাউড়া,বাহাদুর কান্দা।   শিক্ষা  শিক্ষার হার :  শিক্ষা প্রতিষ্ঠান   উল্লেখযোগ্য ব্যক্তিত্ব  জাতীয় সংসদ সদস্য জনাব      মোস্তাক আহমেদ রুহী, সাবেক এমপি,    বিএনপির আইন বিষয়ক সম্পাদক ব্যারিস্টার কায়সার     কামাল, শাহ্ আলমগীর কবির (এ কে শাহ্)সাংস্কৃতিক ব্যাক্তিত্য,যাদুশিল্পী।   জনপ্রতিনিধি  '''বর্তমান চেয়ারম্যান-'জনাব আব্দুল আলী বিশ্বাস' +চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন    ময়মনসিংহ বিভাগ  নেত্রকোণা জেলা   তথ্যসূত্র   বিষয়শ্রেণী:কলমাকান্দা উপজেলার ইউনিয়ন
নাজ বালুচ (উর্দু:) একজন পাকিস্তানি রাজনীতিবিদ এবং পাকিস্তানের জাতীয় পরিষদের সদস্য। তিনি সম্প্রচার, তথ্য ও তথ্যপ্রযুক্তি বিষয়ক স্থায়ী কমিটির সদস্য। পাকিস্তানের ইলেকট্রনিক মিডিয়ায় অন্যতম মুখপাত্র এবং পাকিস্তান পিপলস পার্টির গুরুত্বপূর্ণ মুখপাত্র হিসেবে তিনি পরিচিত। রিন্দ বালুচ গোত্রের সদস্য নাজ বালুচ ২০১১ সালে তরুণ রাজনৈতিক কর্মী হিসেবে পাকিস্তান তেহরিক-ই-ইনসাফে যোগ দেন এবং মাত্র দুই বছরের মধ্যেই সক্রিয় তৃণমূল রাজনীতির মাধ্যমে ২০১৩ সালের মে মাসে দলটির কেন্দ্রীয় সহ-সভাপতি নির্বাচিত হন এবং কেন্দ্রীয় কার্যনির্বাহী কমিটির সদস্য হন। তিনি ২০১৩ সালের সাধারণ নির্বাচনে করাচির এনএ-২৪০ আসন থেকে প্রার্থী হন, যা একজন নারীর জন্য প্রতিদ্বন্দ্বিতা করার ক্ষেত্রে কঠিন আসন হিসেবে বিবেচিত। ২০১৪ সালের পিটিআই ধর্ণায় তিনি অগ্রণী তরুণ নেত্রী হিসেবে গণমাধ্যম ব্যবস্থাপনায় নিরলস প্রচেষ্টার মাধ্যমে জনগণের মধ্যে আরও জনপ্রিয়তা অর্জন করেন। ২০১৭ সালের জুলাই মাসে নাজ বালুচ পাকিস্তান পিপলস পার্টিতে যোগ দেন। তাঁর পিতা আবদুল্লাহ বালুচ পিপিপির অন্যতম প্রতিষ্ঠাতা সদস্য এবং জুলফিকার আলী ভুট্টোর শাসনামলে মন্ত্রী ছিলেন। তিনি যুক্তরাষ্ট্রের ইন্টারন্যাশনাল ভিজিটর্স লিডারশিপ প্রোগ্রামের সক্রিয় সদস্যও।   প্রারম্ভিক জীবন ও শিক্ষা  তিনি সেন্ট জোসেফস কলেজ থেকে অর্থনীতিতে স্নাতক ডিগ্রি অর্জন করেছেন। তাঁর জাতিগতভাবে বালুচ পিতা আবদুল্লাহ বালুচ পাকিস্তান পিপলস পার্টির একজন উচ্চপদস্থ সদস্য এবং জুলফিকার আলী ভুট্টোর শাসনামলে মন্ত্রী ছিলেন।   রাজনৈতিক জীবন  তিনি ২০১১ সালের আগস্টে পিটিআই-তে যোগ দেন। এর আগে ২০১১ সালের ২২ এপ্রিল বিবাহের পর তিনি পারিবারিক দল পিপিপিতে যোগ দেওয়ার প্রস্তাব প্রত্যাখ্যান করেন। ২০১৩ সালের ১১ মে অনুষ্ঠিত সাধারণ নির্বাচনে তিনি করাচির জাতীয় পরিষদের আসন এনএ-২৪০ থেকে পাকিস্তান তেহরিক-ই-ইনসাফের প্রার্থী হিসেবে প্রতিদ্বন্দ্বিতা করেন। ওই আসনে তিনি ছিলেন একমাত্র নারী প্রার্থী এবং ২১,০৯৪ ভোট পেয়ে দ্বিতীয় স্থান অধিকার করেন।  ২০১৭ সালের ১৬ জুলাই, নাজ বালুচ পাকিস্তান তেহরিক-ই-ইনসাফ ত্যাগ করে পাকিস্তান পিপলস পার্টিতে যোগ দেন।   তথ্যসূত্র   বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:বালুচ রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩ বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:করাচির রাজনীতিবিদ বিষয়শ্রেণী:পাকিস্তান পিপলস পার্টির এমএনএ অসম্পূর্ণ বিষয়শ্রেণী:পাকিস্তান পিপলস পার্টির এমএনএ বিষয়শ্রেণী:পাকিস্তান পিপলস পার্টির রাজনীতিবিদ
ইসাবেলা থেরেসা "বেল" গোল্ডিং (২৫শে নভেম্বর ১৮৬৪ - ১১ই ডিসেম্বর ১৯৪০) ছিলেন একজন অস্ট্রেলীয় নারীবাদী, ভোটাধিকারবাদী এবং শ্রমিক কর্মী।  বেল গোল্ডিং নিউ সাউথ ওয়েলসের ওয়েলিংটন কাউন্টির তাম্বারুরাতে জন্মগ্রহণ করেন, তাঁর বাবা ও মা ছিলেন যথাক্রমে আয়ারল্যাণ্ডের গালওয়ের একজন স্বর্ণ-খনি শ্রমিক জোসেফ গোল্ডিং (মৃত্যু ১৮৯০) এবং তাঁর স্কটিশ স্ত্রী অ্যান ( , মারা যান ১৯০৬)। ১৯০০ সালের মে মাসে, বেল গোল্ডিং অস্ট্রেলিয়ার পাবলিক স্কুলের প্রথম মহিলা পরিদর্শক হন। ১৯০৪ সালে উইমেনস প্রগ্রেসিভ অ্যাসোসিয়েশন গঠনের আগে, প্রায় ১৮৯৩ সালে, তিনি এবং তাঁর দুই বোন অ্যানি ম্যাকেঞ্জি গোল্ডিং ও কেট ডোয়ার নিউ সাউথ ওয়েলসের ওম্যানহুড ভোটাধিকার লীগে যোগ দেন।   কর্মজীবন  ১৮৯৯ সালের প্রাথমিক সমাপনী আইনের অধীনে, গোল্ডিং অস্ট্রেলিয়ার পাবলিক স্কুলের প্রথম মহিলা পরিদর্শক হন। একজন সরকারী কর্মচারী হিসাবে নিজের কর্মজীবন জুড়ে, মহিলাদের জন্য জীবনযাত্রার অবস্থার উন্নতির চেষ্টা করা ছিল বেল গোল্ডিংয়ের আবেগ। প্রায়শই তিনি মহিলাদের জন্য বিশেষ স্বাস্থ্য এবং কর্মসংস্থান সংক্রান্ত উদ্বেগগুলি নথিবদ্ধ করেন। পরে, মজুরি সালিশ আইন পাস হলে, তাঁকে শিল্প পরিদর্শক করা হয়। এই ক্ষেত্রে তিনি ছিলেন প্রথম এবং একমাত্র মহিলা (১৯৪০ সালের হিসেবে) যাঁকে মজুরি বোর্ডের সভানেত্রী হিসেবে নাম দেওয়া হয়েছিল। এই অবস্থানে তিনি ফলবিক্রেতা এবং মিষ্টান্ন কর্মচারী ইউনিয়নের মধ্যে বিরোধ নিষ্পত্তি করতে সক্ষম হন। বিরোধটি ৭.৫ ঘন্টার মধ্যে নিষ্পত্তি করা হয়েছিল, এবং তিনি পূর্ণ মেয়াদে কাজ করেছিলেন। বেল গোল্ডিং অস্ট্রেলিয়ায় প্রাণীদের প্রতি নিষ্ঠুরতা প্রতিরোধ সমিতির সহ-প্রতিষ্ঠাতা ছিলেন।   মৃত্যু এবং উত্তরাধিকার  ১৯২৭ সালে অসুস্থতার কারণে অবসর নেওয়ার পর, ১৯৪০ সালের ১১ই ডিসেম্বর, বেল গোল্ডিং ৭৬ বছর বয়সে নিউ সাউথ ওয়েলসের আনানডেলে মারা যান।  চিশলমের ক্যানবেরা শহরতলিতে গোল্ডিং প্লেস অঞ্চলটির নামকরণ করা হয়েছে বেল গোল্ডিং এবং তাঁর বোন অ্যানি ম্যাকেঞ্জি গোল্ডিংয়ের নামে।   তথ্যসূত্র    বহিঃসংযোগ    দ্য গোল্ডিং সিস্টারস ইন দ্য এনসাইক্লোপিডিয়া অফ উইমেন অ্যাণ্ড লিডারশিপ ইন টুয়েন্টিথ-সেঞ্চুরি অস্ট্রেলিয়া  বিষয়শ্রেণী:নিউ সাউথ ওয়েলসের ব্যক্তি বিষয়শ্রেণী:স্কটিশ বংশোদ্ভূত অস্ট্রেলীয় ব্যক্তি বিষয়শ্রেণী:আইরিশ বংশোদ্ভূত অস্ট্রেলীয় ব্যক্তি বিষয়শ্রেণী:১৮৬৪-এ জন্ম বিষয়শ্রেণী:১৯৪০-এ মৃত্যু বিষয়শ্রেণী:উদ্ধৃতি শৈলী: জুলীয়–জর্জীয় অনিশ্চয়তা
চাকরি  ( এ.কে.এ চাকরি  বেগম)  ছিলেন পাকিস্তানের সিন্ধু চলচ্চিত্রের অভিনেত্রী। তিনি সিন্ধি, পাঞ্জাবি এবং উর্দু চলচ্চিত্রে কাজ করেছিলেন এবং চলচ্চিত্রগুলোতে জনপ্রিয়তা অর্জন করেছেন। তার পুরো নাম চাকরি বেগম, তিনি ১৯৬০ সালে হায়দ্রাবাদ, সিন্ধুতে প্রখ্যাত নৃত্যশিল্পী সুরিয়ায় এর কাছে জন্মগ্রহণ করেছিলেন। যদিও তার পরিবার অনুসারে তিনি ভারতের গুজরাটে জন্মগ্রহণ করেছিলেন। তিনি দারো নাটনি চরিত্রের জন্য বিখ্যাত ছিলেন।  মাতৃভাষা তার মাতৃভাষা হলো পাঞ্জাবি ভাষা।  প্রথম চলচ্চিত্র ১৯৬৮ সালে চাকরি সিন্ধি সিনেমা চলচ্চিত্রে শেহরো ফিরোজ-এর সাথে পরিচয় হয়। তারপরে তাঁর একটি সিনেমা সিন্ধি সিনেমার মেহবুব মিঠা  চলচ্চিত্র ১৯৭১ সালে মুক্তি পায়। এই চলচ্চিত্রটি এ.কিউ পেরজাদো এবং জি.এস গোরচানি সংগীতশিল্পী দ্বারা পরিচালিত হয়েছিল। চাকরি এই চলচ্চিত্রে একটি পার্শ্ব নায়িকা হিসাবে কাজ করেছিলেন। ১৯৭২ সালে এই চলচ্চিত্রে কাজ করেন এবং পাঞ্জাবী চলচ্চিত্রের কন শরিফ কোন ব্যাডম্যাশ ১৯৭৭ সালে তার প্রথম চলচ্চিত্র ছিল।  ব্যক্তিগত জীবন বাবু ভাইয়ের নির্দেশনায় পিয়র তা'আন সাকদায় সিনেমার অভিনেতা  মুশতাক চেঞ্জির সাথে তিনি দেখা করেছিলেন এবং তার মা সুরাইয়ার অস্বীকৃতি / বিরোধিতা সত্ত্বেও তাঁর সাথে বিয়ে করেছিলেন। আদালতের মাধ্যমে মোশতাক চেঞ্জিজির সাথে চাকরির সাথে বিয়ে হয়। এই দম্পতি যখন লাহোরে গিয়েছিলেন; তারা পৃথক  থাকা অবস্থায় / লাহোরে যাবার কিছু সময় পরে বিবাহবিচ্ছেদ হয়েছে। তাকে লাহোরে নতুন সিনেমার কাজ দেওয়া হয়েছিল এবং তিনি তার স্বামী মুশতাক চেঞ্জিজির সাথে হায়দ্রাবাদে ফিরে আসেননি। তাদের মধ্যে ঝগড়া হয়েছিল এবং মুশতাককে কারাগারে প্রেরণ করা হয়েছিল এবং কিংবদন্তি অভিনেতা মোস্তফা কোরেশি জেল থেকে মুক্তি পেতে মুশতাক চেঞ্জিকে সহায়তা করেছিলেন। পরিচালক ও অভিনেতা কাইফের সাথে দ্বিতীয়বার বিয়ে করেন চাকরি।  চলচ্চিত্রের তালিকা চাকরি সিন্ধি সিনেমা সিনেমাতে কাজ করেছিলেন, তার সিনেমাগুলি ছিল "জিজল মাউ (ইংরেজি: প্রিয় মা)", "সোধা পুত্র সিন্ধ জা", "মুহিনজো পিয়র পুকরী", "সিন্ধিরি তা সাদাকী", "আছ তা ভকুর পেইন",  রাত'উ আউন আজরাক, ۽ ’رت ۽ اجرڪ‘  এই তার বিখ্যাত সিনেমা ছিল। তার উর্দু ও পাঞ্জাবি সিনেমা হলো মোলা জাট, হিরা ফেইরি, কোউনজ, টাকারাও, দঙ্গল, পারমিট, বদমাশী বান্দা  মুশতাক চেঞ্জি, কাইফ, সুলতান রাহি, বদর মুনীর, মোস্তফা কুরেশি, শাহেদ, মুহাম্মদ আলী, ইউসুফ খান, গোলাম মুহী উদ্দিন, আঞ্জুমান, সায়মা, রানি, আছিয়া, নাগিমা ও আলিয়া খান সহ বিভিন্ন অভিনেতার সাথে তিনি এই সিনেমাগুলিতে কাজ করেছেন।  মৃত্যু ২ নভেম্বর ২০১০ সালে তিনি লাহোর, পাকিস্তানে ডায়াবেটিস ও হৃদরোগের কারণে  মারা যান। তাকে লাহোরে দাফন করা হয়।Book: Encyclopedia Sindhiana، Edition fourth، Publisher: Sindhi Language Authority () Year: 2012  তথ্যসূত্র  বিষয়শ্রেণী:২০১০-এ মৃত্যু বিষয়শ্রেণী:পাকিস্তানি চলচ্চিত্র অভিনেত্রী বিষয়শ্রেণী:পাঞ্জাবি চলচ্চিত্র অভিনেত্রী বিষয়শ্রেণী:সিন্ধি চলচ্চিত্র অভিনেত্রী বিষয়শ্রেণী:১৯৪৭-এ জন্ম বিষয়শ্রেণী:উর্দু চলচ্চিত্র অভিনেত্রী
এডমান্ড স্পেন্সার (; ১৫৫২/৫৩ - ১৩ জানুয়ারি ১৫৯৯) ছিলেন একজন ইংরেজ কবি। তিনি টিউডর রাজবংশ ও প্রথম এলিজাবেথকে নিয়ে মহাকাব্য ও কল্পনাধর্মী রুপক কবিতা দ্য ফেয়ারি কুইন রচনার জন্য বিখ্যাত। তিনি আধুনিক ইংরেজি ছন্দের অন্যতম সেরা কারিগর হিসেবে বিবেচিত এবং তাকে প্রায়ই ইংরেজি ভাষার অন্যতম সেরা কবি হিসেব গণ্য করা হয়।   জীবনী  এডমান্ড স্পেন্সার ১৫৫২ বা ১৫৫৩ সালে লন্ডনের ইস্ট স্মিথফিল্ডে জন্মগ্রহণ করেন, তার সঠিক জন্ম তারিখ নিয়ে এখনো সংশয় রয়েছে। তার পিতামাতার সুস্পষ্ট পরিচয়ও পাওয়া যায়নি। ধারণা করা হয় তার পিতা জন স্পেন্সার একজন দর্জি ছিলেন। শৈশবে তিনি লন্ডনের মার্চেন্ট টেলরস স্কুলে পড়াশোনা করেন এবং সেখানে তিনি মূলত লাতিন ভাষা অধ্যয়ন করতেন। পাশাপাশি তিনি কিছু হিব্রু ও গ্রিক ভাষা এবং সঙ্গীত নিয়ে পড়াশোনা করেন।  ১৫৬৯ সালে ১৬ বছর বয়সে তিনি ষোড়শ শতাব্দীর ফরাসি কবি জোয়াকিম দ্যু বেলার কবিতার ইংরেজি ভাষান্তর এবং ইতালীয় কবি পেত্রার্কের কবিতার ফরাসি ভাষান্তরের অনুবাদ করেন, যা একটি ক্যাথলিক-বিরোধী প্রোস ট্রাক্ট, আ থিয়েটার ফর ভলুপটাস ওয়ার্ল্ডলিংস-এ প্রকাশিত হয়। এই লেখাগুলো প্রকাশ করেন এই ট্র্যাক্টের প্রধান লেখক ফ্লেমিশ প্রবাসী জান বাপ্তিস্তা ভ্যান ডার নুট।  ১৫৬৯ সালের মে মাসে তিনি ক্যামব্রিজ বিশ্ববিদ্যালয়ের পেমব্রোক হলে (বর্তমান পেমব্রোক কলেজ) ভর্তি হন। সেখানে তিনি 'সিজার' শ্রেণির শিক্ষার্থী ছিলেন, যিনি দরিদ্রতার কারণে খাদ্য ও কম ফি'র বিনিময়ে বিভিন্ন ধরনের কাজ করতে হত। ১৫৭৩ সালে তিনি স্নাতক ডিগ্রি অর্জন করেন। এক মহামারির কারণে স্পেন্সার ১৫৭৪ সালে ক্যামব্রিজ ত্যাগ করেন, কিন্তু পরবর্তী কালে ফিরে এসে তিনি ১৫৭৬ সালে স্নাতকোত্তর ডিগ্রি অর্জন করেন। ক্যামব্রিজে থাকাকালীন গ্যাব্রিয়েল হার্ভির সাথে তার বন্ধুত্ব হয় এবং তাদের কবিতার ভাবাদর্শের ভিন্নতা থাকলেও তারা একে অপরের সাথে পরামর্শ করতেন।   গ্রন্থতালিকা   ইয়ামবিকাম ট্রিমেট্রাম  আ থিয়েটার ফর ওয়ার্ল্ডলিং, জান ভ্যান ডার নুট সম্পাদিত (১৫৬৯)  দ্য শেফার্ডস ক্যালেন্ডার (১৫৭৯)  দ্য ফেয়ারি কুইন (১৫৯০)  কমপ্লেনস (১৫৯১) - অন্তর্ভুক্ত উল্লেখযোগ্য কবিতাসমূহ হল  দ্য রুইন্স অব টাইম  দ্য টিয়ারস অব দ্য মিউজেস  ভের্গিল্‌স নাট  প্রসোপোপোইয়া  রুইস অব রোম  মুইয়োপটমস  ভিশন্স অব দ্য ওয়ার্ল্ডস ভ্যানিটাই  দ্য ভিশন্স অব বেলাই  দ্য ভিশন্স অব পেত্রার্ক   তথ্যসূত্র    বহিঃসংযোগ    The Edmund Spenser Home Page at the Cambridge University     জন ডব্লিউ. হেলসের Biography of Edmund Spenser-এ গুটেনবের্গ প্রকল্প সংকলন            বিষয়শ্রেণী:১৫৫০-এর দশকে জন্ম বিষয়শ্রেণী:১৫৯৯-এ মৃত্যু বিষয়শ্রেণী:১৬শ শতাব্দীর ইংরেজ কবি বিষয়শ্রেণী:ইংরেজ পুরুষ কবি বিষয়শ্রেণী:এলিজাবেথীয় আয়ারল্যান্ডের ব্যক্তি বিষয়শ্রেণী:ক্যাথলিক গির্জার সমালোচক বিষয়শ্রেণী:ওয়েস্টমিন্‌স্টার অ্যাবিতে সমাহিত বিষয়শ্রেণী:পেমব্রোক কলেজ, কেমব্রিজের প্রাক্তন শিক্ষার্থী বিষয়শ্রেণী:সনেট রচয়িতা বিষয়শ্রেণী:মহাকবি বিষয়শ্রেণী:ওয়েস্টমিনস্টার অ্যাবিতে সমাধিস্থ বিষয়শ্রেণী:আয়ারল্যান্ডের মুখ্যসচিব বিষয়শ্রেণী:ইংরেজ অ্যাংলিকান
তাউফুসি হল সামোয়ান দ্বীপের উপোলুর একটি গ্রাম। এটি ভাইমাউগা পশ্চিম নির্বাচনী এলাকা (ফাইপুলে জেলা),  সামোয়ার আপিয়া নগর এলাকার তুয়ামাসাগা জেলার অংশ। ২০১৬ সালের আদমশুমারি অনুসারে গ্রামের জনসংখ্যা ছিল ৩৬৪ জন। ইংরেজিতে গ্রামের নামের অর্থ সোয়াম্প কারণ ১৯ শতকের শেষের দিকে এটি একটি জলাভূমি ছিল। তাউফুসি উত্তরে সালেউফি, পূর্বে তুলোটো, দক্ষিণ-পূর্বে লালোভা, দক্ষিণে মাউন্ট ভায়া এবং পলিসি, পশ্চিমে ভাইমেয়া এবং ফুগালেই দ্বারা সীমানাবদ্ধ।   তথ্যসূত্র   বিষয়শ্রেণী:তুয়ামাসাগার জনবহুল স্থান
পল এমারসন কার্লাইল ইন্স (জন্ম ২১ অক্টোবর ১৯৬৭ ইলফোর্ড, লন্ডন) একজন ফুটবলার যিনি ম্যানচেস্টার ইউনাইটেড দলের হয়ে অসংখ্য ম্যাচ খেলেছেন এবং ইংল্যান্ড জাতীয় দলের নেতৃত্ব দেয়া প্রথম কৃষ্ণাঙ্গ খেলোয়াড়।10 key moments in UK race relations. তিনি সাতটি ইংরেজ ক্লাব ও একটি ইউরোপীয় ক্লাবে ইন্টার মিলান খেলেছেন। বর্তমানে তিনি মিল্টন কেনেস ডন্স ফুটবল ক্লাব দলের ম্যানেজার।   তথ্যসূত্র   বিষয়শ্রেণী:ইংরেজ পুরুষ ফুটবলার বিষয়শ্রেণী:১৯৬৭-এ জন্ম বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:প্রিমিয়ার লিগের ম্যানেজার বিষয়শ্রেণী:লিভারপুল ফুটবল ক্লাবের খেলোয়াড় বিষয়শ্রেণী:ম্যাকলসফিল্ড টাউন ফুটবল ক্লাবের খেলোয়াড় বিষয়শ্রেণী:মিডলজব্রা ফুটবল ক্লাবের খেলোয়াড় বিষয়শ্রেণী:সুইন্ডন টাউন ফুটবল ক্লাবের খেলোয়াড় বিষয়শ্রেণী:ওয়েস্ট হ্যাম ইউনাইটেড ফুটবল ক্লাবের খেলোয়াড় বিষয়শ্রেণী:উলভারহ্যাম্পটন ওয়ান্ডারার্স ফুটবল ক্লাবের খেলোয়াড় বিষয়শ্রেণী:ইন্টার মিলানের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:জীবিত ব্যক্তি বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:উয়েফা ইউরো ১৯৯৬ খেলোয়াড় বিষয়শ্রেণী:১৯৯৮ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০০০ খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:ইংরেজ ফুটবল ম্যানেজার বিষয়শ্রেণী:কৃষ্ণাঙ্গ ইংরেজ ক্রীড়াবিদ বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ইংরেজ প্রবাসী পুরুষ ফুটবলার
একই নামের অন্যান্য ব্যক্তিবর্গের জন্য দেখুন গিয়াসউদ্দিন। জামশিদ গিয়াসউদ্দিন আল কাশি মধ্যযুগের একজন প্রতিভাধর মুসলমান জ্যোতির্বিজ্ঞানী। এই বিজ্ঞানী মহাকাশ পর্যবেক্ষণ ও গবেষণায় তার পরীক্ষা-নিরীক্ষাকে নিবদ্ধ রেখেছিলেন।   জন্ম ও শিক্ষাজীবন    কর্মজীবন  তিনি স্বরচিত রিসালাহ্ দার শারহ্-ই আলাদ-ই রাসাদ নামক গ্রন্থে এই সকল পরীক্ষা-নিরীক্ষা সংক্রান্ত বিশদ বিবরণ লিপিবদ্ধ করে গেছেন। এটি হস্তলিখিত গ্রন্থ। ফার্সি ভাষায় লেখা এ গ্রন্থ ইংরেজি ভাষায় অনূদিত হয়েছে। এতে তার বিভিন্ন গবেষণা, ধারণা ও আবিষ্কারের কথা বর্ণিত আছে। অনূদিত গ্রন্থটি তার বিষয়ে পাশ্চাত্য তথ্য বিজ্ঞানবিশ্বকে কৌতূহলী করে তুলে। এই গ্রন্থ থেকে জানা গেছে যে তিনি মহাকাশ পর্যবেক্ষণের জন্য দুটি গুরুত্বপূর্ণ যন্ত্র আবিষ্কার করেছিলেন। এ গ্রন্থে ঐ যন্ত্র দুটির চিত্রসহ নির্মাণ-পদ্ধতি এবং ব্যবহারবিধি বর্ণিত আছে। প্রখ্যাত জার্মান বিজ্ঞানী পল লাকি এবং রুশ বিজ্ঞানী বিএ রোজেনফেল্ড ও এপি ইউশকেভিচ গবেষণা করতে গিয়ে আল কাশির এই যন্ত্র দুটির সঙ্গে আধুনিক ইলেকট্রনিক কম্পিউটারের সম্পর্ক নির্ণয়ের চেষ্টা করেছেন। ১৪২৯ খ্রিষ্টাব্দে, মতান্তরে ১৪৩৬ খ্রিষ্টাব্দে, তিনি পরলোকগমন করেন।নাসরীন মুস্তাফা: জামশিদ গিয়াসউদ্দিন আল কাশি : জ্যোতির্বিজ্ঞানে তার অবদান, দ্বিতীয় সংস্করণ : মে, ২০০৯, প্রকাশক : ইসলামিক ফাউন্ডেশন, ঢাকা, বাংলাদেশ।   তথ্যসূত্র    বহি:সংযোগ   বিষয়শ্রেণী:১৩৮০-এ জন্ম বিষয়শ্রেণী:১৪২৯-এ মৃত্যু বিষয়শ্রেণী:মধ্যযুগীয় ফার্সি জ্যোতিষীগণ বিষয়শ্রেণী:১৫শ শতাব্দীর উদ্ভাবক বিষয়শ্রেণী:১৫শ শতাব্দীর ইরানি গণিতবিদ
এমপি হোস্টেল হলো বাংলাদেশে একটি আবাসিক ভবন। যেখানে সংসদ সদস্যরা পৃথকভাবে বা তাদের পরিবারসহ বসবাস করতে পারে। ঢাকা শহরের তেজগাঁও এলাকার পশ্চিম নাখালপাড়ায় পাকিস্তানি শাসনামলের একটি এমপি হোস্টেল রয়েছে। নতুন বাংলাদেশ সরকার শের-ই-বাংলা নগর এলাকায় ও নাখালপাড়ায় কিছু নতুন এমপি হোস্টেল তৈরি করেছে।   তথ্যসূত্র   বিষয়শ্রেণী:ঢাকার ভবন ও স্থাপনা বিষয়শ্রেণী:বাংলাদেশের আবাসিক ভবন বিষয়শ্রেণী:বাংলাদেশের সরকারি ভবন
পাতামাছি ধান ফসলের সাধারণ ও গুরুত্বপূর্ণ ক্ষতিকর পোকা। পূর্ণ বয়স্ক পাতা মাছি ২ মিলিমিটার লম্বা হয়। এরা পাতার উপরে একটা করে ডিম পাড়ে।  আকার আকৃতি এদের শরীরের গঠন দেখতে অনেকটা মাছির মতো।  জীবনবৃত্তান্ত এরা পাতার উপরে একটা করে ডিম পাড়ে। ডিম ফোটার পর কীড়াগুলো কাণ্ডের মাঝখানে ঢুকে কাণ্ডের ভেতরে অবস্থিত কচি মাঝ পাতার পাশ থেকে খেতে শুরু করে। কীড়াগুলো কাণ্ডের ভেতরে কচি পাতার রঙের মতোই সবুজ মিশ্রিত হলদে রঙের হয়ে থাকে। এরা গাছের বাইরের পাতার খোলে এসে পুত্তলীতে পরিণত হয়। পাতামাছির জীবনচক্র ৪ সপ্তাহে পূর্ণ হয়।  ক্ষতির প্রকৃতি পাতা মাছির কীড়া ধান গাছের মাঝখানের পাতা থেকে পুরোপুরি বের হওয়ার আগেই পাতার পাশ থেকে খাওয়া শুরু করে, ফলে ঐ অংশের কোষগুলো নষ্ট হয়ে যায়। মাঝখানের পাতা যত বাড়তে থাকে ক্ষতিগ্রস্ত অংশ ততই স্পষ্টভাবে দেখতে পাওয়া যায়। পাতামাছির এই ধরনের ক্ষতির ফলে কুশী কম হয় এবং ধান পাকতে বাড়তি সময় লাগতে পারে। চারা থেকে শুরু করে কুশী ছাড়ার শেষ অবস্থা পর্যন্ত ধান গাছ এই পোকা দ্বারা আক্রান্ত হতে পারে। যে সমস্ত ক্ষেতে প্রায় সব সময়ই দাঁড়ানো পানি থাকে সে সব ক্ষেতেই এই পোকা বেশি আক্রমণ করে।  দমন ব্যবস্থাপনা আক্রান্ত জমি থেকে দাঁড়ানো পানি সরিয়ে দিয়ে এই পোকার প্রকোপ কমানো যেতে পারে। শতকরা ২৫ ভাগ ধানের পাতা ক্ষতিগ্রস্ত হলে অনুমোদিত কীটনাশক ব্যবহার করা যাবে।  আরও দেখুন  কীটতত্ত্ব   তথ্যসূত্র   বিষয়শ্রেণী:কীটতত্ত্ব
ভান্ডারিয়া থানা বাংলাদেশের পিরোজপুর জেলার ভান্ডারিয়া উপজেলার একটি থানা।   প্রতিষ্ঠাকাল    প্রশাসনিক এলাকাসমূহ  ভান্ডারিয়া উপজেলার ১টি পৌরসভা ও ৭টি ইউনিয়নের প্রশাসনিক কার্যক্রম ভান্ডারিয়া থানার অধীন।  পৌরসভা:  ভান্ডারিয়া  ইউনিয়নসমূহ:  ১নং ভিটাবাড়িয়া  ২নং নদমূলা শিয়ালকাঠী  ৩নং তেলিখালী  ৪নং ইকড়ী  ৫নং ধাওয়া  ৬নং ভান্ডারিয়া সদর  ৭নং গৌরীপুর   আরও দেখুন   ভান্ডারিয়া উপজেলা  পিরোজপুর জেলা  বাংলাদেশের থানাসমূহের তালিকা   তথ্যসূত্র    বহিঃসংযোগ   বিষয়শ্রেণী:পিরোজপুর জেলার থানা বিষয়শ্রেণী:ভান্ডারিয়া উপজেলা
অরুণা মোহান্তি (জন্ম: ৪ এপ্রিল, ১৯৬০) একজন ওড়িশি নৃত্যশিল্পী, নৃত্য পরিকল্পনাকার (কোরিওগ্রাফার) এবং গুরু। তিনি বর্তমানে ওড়িশা (উড়িষ্যা) নৃত্য একাডেমির কার্যনির্বাহিকা (সেক্রেটারি)।  তিনি তাঁর কাজের জন্য পদ্মশ্রী সহ বেশ কয়েকটি পুরস্কার পেয়েছেন।   প্রশিক্ষণ  অরুণা মোহান্তি শ্রীনাথ রাউত এবং গোবিন্দ পালের অধীনে তাঁর ওড়িশি প্রশিক্ষণ শুরু করেছিলেন। তারপর ১৯৭২ সালে তিনি গঙ্গাধর প্রধানের কাছ থেকে প্রশিক্ষণ গ্রহণ করেছিলেন। এছাড়াও তিনি পঙ্কজ চরণ দাস, কেলুচরণ মহাপাত্র, সংযুক্তা পাণিগ্রাহী এবং সোনাল মানসিংয়ের কাছ থেকে নৃত্য বিন্যাসের দিকনির্দেশনা পেয়েছেন।   তিনি নির্মল মোহান্তি ও শান্তনু দাসের কাছ থেকে ওড়িশি সংগীতের প্রশিক্ষণও পেয়েছেন।    কর্মজীবন  নৃত্যশিল্পী ও নৃত্য পরিকল্পনাকার হিসাবে অরুণা মোহান্তির প্রায় পাঁচ দশকের অভিজ্ঞতা রয়েছে।   তিনি তাঁর শিল্পকে সমসাময়িক এবং সামাজিক সমস্যাগুলি পরীক্ষা করতে ব্যবহার করেছেন; উদাহরণস্বরূপ. নারীতে তিনি লিঙ্গবাদী রীতিনীতি এবং সমাজের মহিলাদের অবস্থানের বিষয়টি সীতা, দ্রৌপদী, মন্দোদরী ও নির্ভয়ার মতো ভারতীয় সাহিত্য ও ইতিহাসের বেশ কয়েকটি নারীর জীবন এবং গল্পের মাধ্যমে অনুসন্ধান করেছেন।   তিনি শাস্ত্রীয় ভাস্কর্যে পুরুষ নৃত্যশিল্পীর প্রতিনিধিত্ব এবং স্বাধীনতা পরবর্তী যুগে ওড়িশির বিবর্তনের মতো বিষয়গুলোতে মনোনিবেশপূর্বক নাচ নিয়ে গবেষণা পরিচালনা করেছেন।   তিনি মার্কিন যুক্তরাষ্ট্রের বিভিন্ন বিশ্ববিদ্যালয় যেমন ক্যালিফোর্নিয়া বিশ্ববিদ্যালয়, ইউনিভার্সিটি অফ সাউথ ক্যারোলাইনা এবং কর্নেল ইউনিভার্সিটিসহ একাধিক বিশ্ববিদ্যালয়ের ভিজিটিং স্কলার বা পরিদর্শক পণ্ডিত ছিলেন।    পুরস্কার    পদ্মশ্রী, ভারত সরকার, ২০১৬-১৭   রাজ্য সংগীত নাটক আকাদেমি পুরস্কার, ওড়িশা সরকার, ২০১৪  কেন্দ্রীয় সংগীত নাটক আকাদেমি পুরস্কার, ভারত সরকার, ২০১০   সংযুক্তা পাণিগ্রাহী স্মৃতি জাতীয় পুরস্কার, ২০০১   মহরি পুরস্কার, গুরু পঙ্কজ চরণ গবেষণা ফাউন্ডেশন, ১৯৯৭  ভারত ভবন পুরস্কার, ভারতের রাষ্ট্রপতি কর্তৃক প্রদত্ত  জগন্নাথ সংস্কৃতি বিকাশ পরিষদ পুরস্কার   তথ্যসূত্র   বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নারী নৃত্য পরিচালক বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:ওড়িশি নৃত্যশিল্পী বিষয়শ্রেণী:সংগীত নাটক অকাদেমি পুরস্কার প্রাপক
জলঢুপ ব্রিটিশ শাসনামলে প্রতিষ্ঠিত সিলেট জেলার একটি বিলুপ্ত থানা। ১৮৭৪ সালের ১২ সেপ্টেম্বর সিলেটকে আসামের সাথে সংযুক্ত করা হলে আনারসের জন্য বিখ্যাত জলঢুপ ১৮৭৮ সালে আসামের করিমগঞ্জ মহকুমার অন্তর্ভুক্ত হয়। ১৭৯৩ সালের ২২ মে লর্ড কর্ণওয়ালিসের সময় থানা ব্যবস্থা প্রবর্তন করা হলে জলঢুপ থানা প্রতিষ্ঠিত হয়। ১৯৪৭ সালে ব্রিটিশ ভারত বিভক্ত হলে বিভক্ত ভারতের কোন অংশে সিলেট যোগদান করবে তা নির্ধারণের জন্য গণভোট হয়। ৬ ও ৭ জুলাই দু’দিনের গণভোটে সিলেটবাসী পাকিস্তানের পক্ষে  রায় দেয়। কিন্তু গণরায়কে উপেক্ষা করে রেড ক্লিফের রোয়েদাদ করিমগঞ্জ মহকুমার মুসলিম প্রধান তিনটি থানা (পাথারকান্দি, রাতাবাড়ি, বদরপুর) ও করিমগঞ্জের অধিকাংশ অঞ্চল পাকিস্তানের হাত ছাড়া হয়ে ভারতে থেকে যায়। এদিকে পাকিস্তান সৃষ্টির পূর্বে ১৯৪০ সালের ২৮ মে সরকারি নোটিফিকেশনের মাধ্যমে জলঢুপ থানাকে ভেঙ্গে বিয়ানীবাজার ও বড়লেখা নামে দু’টি থানা প্রতিষ্ঠা লাভ করে। উল্লেখ্য, জলঢুপ থানা এলাকা এখনো থানা বাজার নামে পরিচিত।   তথ্যসূত্র    বহিঃসংযোগ   বিষয়শ্রেণী:বাংলাদেশের বিলুপ্ত থানা
সিদ্ধকাঠী মাধ্যমিক বিদ্যালয় ঝালকাঠি জেলা এর নলছিটি উপজেলা এর সিদ্ধকাঠী ইউনিয়ন এ অবস্থিত একটি মাধ্যমিক বিদ্যালয়। বিদ্যালয়টি ১৮৮২ সালে প্রতিষ্ঠিত হয়।http://siddhakatiup.jhalakathi.gov.bd/site/view/high_school   ইতিহাস   'সিদ্ধকাঠী মাধ্যমিক বিদ্যালয়' একটি ঐতিহ্যবাহী মাধ্যমিক  বিদ্যালয়। এটি ১৮৮২ সালে তৎকালীন জমিদার জগৎপ্রসন্ন রায় চৌধুরী কর্তৃক প্রতিষ্ঠিত। ১৮৮২ সালে প্রতিষ্ঠা করা হয়।   শিক্ষা কার্যক্রম  এ বিদ্যালয়ে ষষ্ঠ হতে দশম শ্রেণী পাঠদান করা হয়। ২০১৮ সালের এসএসসি পরীক্ষায় তিনজন শিক্ষার্থী জিপিএ 5 পেয়েছে।   সহশিক্ষা কার্যক্রম   বিতর্ক ক্লাব  ২০০৮ সালে সিদ্ধকাঠী মাধ্যমিক বিদ্যালয় এর তর্ক-বিতর্ক ক্লাব সংগঠিত হয়। যা এখনো চলমান। বিশ্বসাহিত্য কেন্দ্র সিদ্ধকাঠী মাধ্যমিক বিদ্যালয়ে ২০১০ সালে বাংলাদেশ বিশ্বসাহিত্য কেন্দ্র কর্তৃক পরিচালিত করা সয় সেকায়েপ নামের প্রকল্প। এই প্রকল্পে ছাত্র-ছাত্রীদের জন্য সেকায়েপ এর সহযোগীতায় স্কুলে স্থায়ী লাইব্রেরি স্থাপন করা হয় এবং ছাত্র-ছাত্রীদের নির্দিষ্ট কিছু বইয়ের সিলেবাসে প্রতি বছর পরীক্ষা অনুষ্ঠিত করা হয়।  ম্যানেজিং কমিটি সিদ্ধকাঠী মাধ্যমিক বিদ্যালয় প্রতি দুই বছর পরে ম্যানেজিং কমিটি নির্বাচন হয়ে থাকে। অভিভাবকরা ভোট দিয়ে কমিটি নির্বাচন করে থাকে। বর্তমানে বিদ্যালয়টির সভাপতি মোঃ বদরুল হাওলাদার।http://www.banglarbani24.com/2018/07/23/%E0%A6%9C%E0%A6%AE%E0%A7%87-%E0%A6%89%E0%A6%A0%E0%A7%87%E0%A6%9B%E0%A7%87-%E0%A6%90%E0%A6%A4%E0%A6%BF%E0%A6%B9%E0%A7%8D%E0%A6%AF%E0%A6%AC%E0%A6%BE%E0%A6%B9%E0%A7%80-%E0%A6%B8%E0%A6%BF%E0%A6%A6/   তথ্যসূত্র   বিষয়শ্রেণী:নলছিটি উপজেলা বিষয়শ্রেণী:ঝালকাঠি জেলার বিদ্যালয়  বিষয়শ্রেণী:ঝালকাঠি জেলার বিদ্যালয় বিষয়শ্রেণী:১৮৮২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৮৮২-এ ব্রিটিশ ভারতে প্রতিষ্ঠিত বিষয়শ্রেণী:নলছিটি উপজেলা
থাম্ব|Echinococcus (একপ্রকার প্লাটিহেলমিন্থ) এর জীবনচক্র পোষক দেহে বহিরাংশে পরজীবীর আক্রমণ বা অবস্থানকে উপদ্রব বলা হয়।   উদাহরণ  উকুন, আঠালী ও মাইট এর আক্রমণ এক ধরনের উপদ্রব। আবার অনেক সময় কৃমির আক্রমণ, যারা দেহের উপরিভাগে আক্রমণ করে রোগ সৃষ্টি করে তাকেও উপদ্রব বলে। সাঁতারুদের দেহে চুলকানী কিছু কৃমির আক্রমণে হয়।   চিকিৎসা বিজ্ঞানে উপদ্রব  সাধারণ চিকিৎসা বিজ্ঞানে দেহের বহিরাংশে পরজীবীর আক্রমণকে উপদ্রব বলে। অপরদিকে দেহ কলা বা দেহের অভ্যান্তরে পরজীবী আক্রমণকে সংক্রমণ বলা হয়।   References   বিষয়শ্রেণী:চিকিৎসাবিজ্ঞান পরিভাষা বিষয়শ্রেণী:বালাই
হাবিব জালিব বালুচ একজন বালুচ জাতীয়তাবাদী রাজনীতিবিদ ছিলেন যিনি বালুচিস্তান জাতীয় দলের সাথে যুক্ত ছিলেন। তিনি দলটির সাধারণ সম্পাদক ছিলেন। তিনি পাকিস্তানি সিনেটের সদস্য হিসেবে দায়িত্ব পালন করেছেন। তিনি ছাত্রাবস্থায় বালুচ ছাত্রসংঘের সাথে যুক্ত ছিলেন। ২০১০ সালের ১৪ জুন কোয়েটায় অজ্ঞাত আততায়ীর গুলিতে নিহত হন তিনি।Gunmen shoot dead former senator in Balochistan, BBC News Online, 14 July 2010Baloch leader Habib Jalib assassinated in Quetta , Dawn (newspaper), 15 July 2010Balochistan boosts security; Jalib’s murder condemned , Dawn (newspaper), 15 July 2010 তার মৃত্যুর প্রতিবাদে পাকিস্তানের বড় বড় শহরে বিক্ষোভ অনুষ্ঠিত হয় ও বালুচিস্তানে তিন দিনের হরতাল ডাকা হয়। Life returns to normalcy in Balochistan, The News International, July 18, 2010  তথ্যসূত্র  বিষয়শ্রেণী:২০১০-এ মৃত্যু বিষয়শ্রেণী:বালুচ ব্যক্তি বিষয়শ্রেণী:পাকিস্তানি রাজনীতিবিদ বিষয়শ্রেণী:গুপ্তহত্যার শিকার পাকিস্তানি রাজনীতিবিদ বিষয়শ্রেণী:পাকিস্তানের সিনেট সদস্য বিষয়শ্রেণী:২০১০-এ গুপ্তহত্যার শিকার রাজনীতিবিদ বিষয়শ্রেণী:২০১০-এর দশকে গুপ্তহত্যার শিকার এশীয় রাজনীতিবিদ